[1. כללי 15](#_Toc77002161)

[1.1 מרשם העסקים 16](#_Toc77002162)

[2. ממצאים עיקריים 18](#_Toc77002163)

[2.1 עסקים פעילים 18](#_Toc77002164)

[2.1.1 עסקים פעילים, לפי ענף כלכלי 19](#_Toc77002165)

[2.2 משרות שכיר 22](#_Toc77002166)

[2.2.1 משרות שכיר, לפי ענפי כלכלה 22](#_Toc77002167)

[2.2.2 משרות שכיר, לפי קבוצת גודל 25](#_Toc77002168)

[2.2.3 משרות שכיר למעסיק 25](#_Toc77002169)

[2.3 תנועת עסקים במרשם העסקים 27](#_Toc77002170)

[2.3.1 פתיחות וסגירות של עסקים בשנת פעילות 27](#_Toc77002171)

[2.3.2 עסקים שנולדו ומיתות עסקים בשנת פעילות 28](#_Toc77002172)

[2.3.3 תנועת עסקים בעסקים שנולדו ובמיתות עסקים 36](#_Toc77002173)

[2.4 הישרדות של עסקים 39](#_Toc77002174)

[2.4.1 השוואה בין-לאומית 44](#_Toc77002175)

[2.5 עסקים מהירי צמיחה (High-Growth Businesses) 46](#_Toc77002176)

[3. מונחים, הגדרות והסברים 48](#_Toc77002177)

[4. שיטות 51](#_Toc77002178)

# כללי

פרסום זה מציג את נתוני אוכלוסיית העסקים בארץ, לפי הרכב העסקים, גודלם ופיזורם הגאוגרפי, מתוך בחינה רב-שנתית (החל משנת 2003) של התמורות לאורך הזמן.

נושא הדמוגרפיה של עסקים סוקר אירועים שונים המתרחשים במסגרת היחידות העסקיות, כגון עסקים שנולדו, מיתות עסקים[[1]](#footnote-1) ופתיחות וסגירות של עסקים.

הנתונים הופקו ממרשם העסקים אשר הוקם בלשכה המרכזית לסטטיסטיקה והחל לפעול בישראל בשנת 2003. מעקב אחר היחידות העסקיות במהלך השנים מאפשר הפקת נתונים על הישרדות של עסקים. נתונים אלו ניתנים להצגה בחלוקה לענפי הכלכלה, והם מספקים מידע על השינוי שחל במספר העסקים בכל ענף כלכלי.

בנוסף נסקרת בפרסום זה הבחנה בין עסקים שאינם מעסיקים שכירים לבין אלו המעסיקים שכירים. קבוצת המעסיקים מוצגת גם לפי קבוצות גודל של משרות השכיר, ויוצרת תמונה של מבנה ההעסקה במשק. הבחנה נוספת נעשית בין משרות שכיר של ישראלים לבין משרות שכיר של זרים.

בשנת 2016 הוחלה שיטת חישוב חדשה בקביעת ממוצע משרות שכיר תוך התייחסות לחודשים פעילים בלבד מבחינת תעסוקה. לפני כן חושבו ממוצע משרות שכיר על פי חלוקה של סך משרות השכיר השנתיות ב-12.

בפרסום זה מוצגים נתונים שנתיים המאפשרים ניתוח ובחינה של העסקים הפועלים במשק הישראלי מהיבטים אלה:

* מַצָּבָה של מספר עסקים פעילים, מספר משרות שכיר של ישראלים או זרים ונתוני שכר של ישראלים או זרים לפי סוג עסק (עצמאי, חברה, שותפות וכד'), ענף כלכלי (ברמה של סדר או של ענף ראשי),[[2]](#footnote-2) ולפי מחוז.
* תנועות עסקים לפי ענף כלכלי (ברמת סדר) ולפי מחוז:
	+ התפלגויות ושיעורים של פתיחות וסגירות של עסקים
	+ לידות של עסקים ומיתות עסקים על בסיס **נתונים כמותיים**.
* נתוני הישרדות של עסקים ואחוז אי-הישרדות בקרב עסקים חדשים לפי ענף כלכלי (ברמת סדר).

הנתונים בפרסום הנוכחי מוצגים על פי ההנחיות של ארגון ה-Eurostat וה-OECD, שפורסמו בשם: "*Manual on Business Demography Statistics 2007*".[[3]](#footnote-3)

בפרסום זה מובאים נתוני העסקים על פי הסיווג האחיד של ענפי הכלכלה 2011 אשר החליף את הסיווג האחיד של ענפי הכלכלה 1993.[[4]](#footnote-4) מסיבה זו, הנתונים המוצגים ברמת ענף כלכלי בפרסום זה מפורסמים רק עבור שנת 2011 ואילך, בעוד שנתונים על כלל המשק הישראלי אשר אינם מושפעים מן השינוי מוצגים עבור השנים 2003–2019.

נתונים על פי הסיווג הישן (1993) עבור השנים 2003–2011 אפשר למצוא בפרסום דמוגרפיה של עסקים – מקבץ נתונים סטטיסטיים ממרשם העסקים 2003–2011.[[5]](#footnote-5)

## מרשם העסקים

מרשם העסקים בישראל הוקם בלשכה המרכזית לסטטיסטיקה על בסיס תקנות האיחוד האירופי. בשנת 1997 פעלו בלמ"ס שתי ועדות: 1. ועדה לבחינת ההיבטים המשפטיים; 2. ועדה לבחינת ההיבטים המעשיים והטכניים.

בסוף שנת 1998 הוגשו המלצות של שתי הוועדות, והן התקבלו על ידי מנכ"ל משרד ראש הממשלה ונציגי המשרדים הכלכליים. להלן עיקרי ההמלצות:

1. מרשם עסקים סטטיסטי יוקם בלשכה המרכזית לסטטיסטיקה.
2. מרשם העסקים יעמוד בתקנים בין-לאומיים (המלצות ה-Eurostat).
3. מקורות המידע הבסיסיים יהיו קבצים מינהליים של רשויות המס ושל גורמים נוספים המחזיקים במידע דמוגרפי על עסקים.
4. המרשם לא יהיה פתוח לציבור, ושיתוף פעולה בין הלשכה המרכזית לסטטיסטיקה ורשויות המס יהיה על בסיס סעיפים 15א ו-18ב לפקודת הסטטיסטיקה – סעיפים הדנים בפעולה המשותפת ובהעברת המידע הנאסף בפעולה משותפת (מידע על עסק במרשם אינו מועבר לרשויות המס, למעט בדיקת סיווג לפי ענף כלכלי).

מרשמי עסקים קיימים בעיקר במדינות המפותחות בעולם (מדינות ה-OECD,[[6]](#footnote-6) כגון קנדה, ארה"ב ועוד), והם מתוחזקים בדרך כלל בלשכות הסטטיסטיות או במשרדי ממשלה העוסקים בנושאים סטטיסטיים.

מרשם העסקים החל לפעול בישראל בשנת 2003, והוא משמש מאז להפקת נתונים דמוגרפיים שנתיים על העסקים הפעילים במשק הישראלי, כגון נתוני פתיחות וסגירות של עסקים על פי רישומי מס ערך מוסף, וכן מאפיינים נוספים. המרשם משמש גם לצורך הפקת מסגרות דגימה לסקרי עסקים שונים המופקים בלשכה המרכזית לסטטיסטיקה כחלק מחקר המשק הישראלי (מדדי שכר ותעסוקה, מדדי פדיון, מדדי תעשייה, סקר משרות פנויות ועוד).

מאז הקמתו ניזון מרשם העסקים באופן קבוע משני קבצים עיקריים:

1. קובץ המתקבל מרשויות מס ערך מוסף (מע"מ);
2. קובץ המתקבל מהמוסד לביטוח לאומי.

הקבלת הנתונים משני מקורות אלה מאפשרת יצירת מאגר רשומות של עסקים, המכיל נתוני העֲסָקָה ופדיון חודשיים, בצירוף אינדיקטורים נוספים, כגון ענף כלכלי, תאריכי פעילות וכתובת העסק.

# ממצאים עיקריים

## עסקים פעילים

בשנת 2019 חל גידול שנתי של 2.6% במספר העסקים הפעילים במשק הישראלי, בהשוואה לשנה הקודמת, לעומת גידול שנתי ממוצע של 2.9% במספר העסקים משנת 2003 ועד לשנת 2018 (ראו תרשים 1).



### עסקים פעילים, לפי ענף כלכלי

ענפי הכלכלה השונים מחולקים ל-22 ענפי סדר לפי הסיווג הבינלאומי, וחלקם של העסקים הפעילים בענף שירותים מקצועיים, מדעיים וטכניים (סדר M) היה הגבוה ביותר – 19.8% מכלל העסקים בשנת 2019 (ראו תרשים 2).

לעומת זאת, חלקם של העסקים הפעילים בענף מינהל מקומי, ציבורי וביטחון וביטוח לאומי (סדר O) היה נמוך מבין כלל העסקים הפעילים בענפי הכלכלה בשנת 2019 (כ-0.2%).



מהתרשים אפשר לראות כי מבין ענפי הכלכלה השונים (ברמת סדר), רוב העסקים הפעילים מסווגים בארבעה ענפים כלכליים – שירותים מקצועיים, מדעיים וטכניים (סדר M), מסחר סיטוני וקמעוני ותיקון כלי רכב מנועיים (סדר G), בינוי (סדר F) ושירותי בריאות, רווחה וסעד (סדר Q).

מגמת השינוי בהרכב הענפי של העסקים במשק משנת 2011 לשנת 2019 באה לידי ביטוי בעיקר בעליית חלקם היחסי של הענפים שירותים מקצועיים, מדעיים וטכניים (סדר M) – מ-18% מכלל העסקים במשק ל-19.8%, ושל ענף הבינוי (סדר F) – מ-9.8% מכלל העסקים במשק ל-11.2%. מנגד, בשנים אלו חלה ירידה בחלקם היחסי של ענף מסחר סיטוני וקמעוני ותיקון כלי רכב מנועיים (סדר G) – מ-18.4% ל-15.6% ושל ענפי התעשייה; כרייה וחציבה (סדרים C–B) – מ-4.9% מכלל העסקים במשק ל-3.8%.

מספר העסקים הכולל במשק הישראלי גדל משנת 2011 לשנת 2019 בכ-24.6%. חמשת הענפים שבהם מספר העסקים גדל בשנים אלו ביותר מ-25% הם: אספקת חשמל ומים, שירותי ביוב וטיפול בפסולת (סדרים E–D) –גידול של 63.6% (מ-973 עסקים פעילים ל-1,592 עסקים פעילים), בינוי (סדר F) – גידול 42.0% (מ-48,379 עסקים פעילים ל-68,694 עסקים פעילים), שירותים מקצועיים, מדעיים וטכניים (סדר M) – גידול של 37.2% (מ-88,677 עסקים פעילים ל-121,688 עסקים פעילים), פעילויות בנדל"ן (סדר L) – גידול של 34.7% (מ-29,096 עסקים פעילים ל-39,209 עסקים פעילים) ומידע ותקשורת (סדר J) – גידול של 32.8% (מ-18,117 עסקים פעילים ל-24,064 עסקים פעילים).

**לוח א. עסקים פעילים, לפי ענף כלכלי (סדר)**

**2015–2019**

| **סדר** | **ענף כלכלי** | **2015** | **2016** | **2017** | **2018** | **2019** |
| --- | --- | --- | --- | --- | --- | --- |
| **-** | **סך הכל** | **547,591** | **565,516** | **582,984** | **598,648** | **614,108** |
| A | חקלאות, ייעור ודיג | 14,530 | 14,910 | 14,907 | 14,997 | 15,052 |
| B–C | תעשייה; כרייה וחציבה | 24,028 | 24,071 | 24,097 | 23,709 | 23,289 |
| D–E | אספקת חשמל ומים,שירותי ביוב וטיפול בפסולת  | 1,364 | 1,441 | 1,523 | 1,529 | 1,592 |
| F | בינוי | 57,630 | 60,957 | 64,030 | 66,739 | 68,694 |
| G | מסחר סיטוני וקמעוני ותיקון כלי רכב מנועיים | 93,710 | 94,679 | 95,475 | 95,518 | 95,618 |
| H | שירותי תחבורה, אחסנה, דואר ובלדרות | 36,638 | 37,462 | 38,718 | 39,473 | 40,777 |
| I | שירותי אירוח ואוכל | 24,521 | 25,082 | 25,089 | 25,428 | 25,849 |
| J | מידע ותקשורת | 21,518 | 22,281 | 22,757 | 23,528 | 24,064 |
| K | שירותים פיננסיים ושירותי ביטוח | 13,951 | 14,356 | 14,846 | 15,319 | 15,772 |
| L | פעילויות בנדל"ן | 33,593 | 35,370 | 36,712 | 38,228 | 39,209 |
| M | שירותים מקצועיים, מדעיים וטכניים | 103,672 | 108,251 | 113,104 | 117,236 | 121,688 |
| N | שירותי ניהול ותמיכה | 19,088 | 19,899 | 20,734 | 21,490 | 22,297 |
| O | מינהל מקומי, ציבורי וביטחון וביטוח לאומי  | 920 | 923 | 941 | 975 | 996 |
| P | חינוך | 18,542 | 19,144 | 19,928 | 20,863 | 21,782 |
| Q | שירותי בריאות, רווחה וסעד | 41,880 | 43,310 | 45,042 | 46,751 | 48,397 |
| R | בידור ופנאי | 19,306 | 20,003 | 20,961 | 21,643 | 22,667 |
| S–U | שירותים אחרים; משקי בית כמעסיקים; ארגונים וגופים חוץ-מדינתיים | 22,700 | 23,377 | 24,120 | 25,222 | 26,365 |

**לוח ב. עסקים פעילים, לפי ענף כלכלי (סדר) וסוג עסק
2019**

| **סדר** | **ענף כלכלי** | **עסקים – סך כולל** | **עצמאים** | **חברות(פרטיות, ציבוריות וזרות)** | **שותפויות(רשומות/זרות/מוגבלות/ מע"מ)** | **אחר(1)** |
| --- | --- | --- | --- | --- | --- | --- |
| **-** | **סך הכל**  | **614,108** | **414,846** | **166,562** | **17,891** | **14,809** |
| A | חקלאות, ייעור ודיג | 15,052 | 10,953 | 1,976 | 1,080 | 1,043 |
| B–C | תעשייה; כרייה וחציבה | 23,289 | 12,728 | 9,651 | 712 | 198 |
| D–E | אספקת חשמל ומים, שירותי ביוב וטיפול בפסולת | 1,592 | 464 | 819 | 88 | 221 |
| F | בינוי | 68,694 | 47,318 | 19,895 | 1,405 | 76 |
| G | מסחר סיטוני וקמעוני ותיקון כלי רכב מנועיים | 95,618 | 59,238 | 32,914 | 3,221 | 245 |
| H | שירותי תחבורה, אחסנה, דואר ובלדרות | 40,777 | 35,035 | 5,210 | 463 | 69 |
| I | שירותי אירוח ואוכל | 25,849 | 15,816 | 8,271 | 1,662 | 100 |
| J | מידע ותקשורת | 24,064 | 11,402 | 12,171 | 409 | 82 |
| K | שירותים פיננסיים ושירותי ביטוח | 15,772 | 8,093 | 7,292 | 307 | 80 |
| L | פעילויות בנדל"ן | 39,209 | 20,825 | 15,524 | 2,528 | 332 |
| M | שירותים מקצועיים, מדעיים וטכניים | 121,688 | 84,365 | 33,630 | 3,339 | 354 |
| N | שירותי ניהול ותמיכה | 22,297 | 15,050 | 6,558 | 483 | 206 |
| P | חינוך | 21,782 | 15,475 | 2,442 | 462 | 3,403 |
| Q | שירותי בריאות, רווחה וסעד | 48,397 | 40,304 | 5,541 | 557 | 1,995 |
| R | אמנות, בידור ופנאי | 22,667 | 17,951 | 3,042 | 634 | 1,040 |
| O, S–U | מינהל מקומי, ציבורי וביטחון וביטוח לאומי; שירותים אחרים; משקי בית כמעסיקים; ארגונים וגופים חוץ-מדינתיים | 27,361 | 19,829 | 1,626 | 541 | 5,365 |

1. היחידות הכלולות באוכלוסיית "אחר" הן: ישויות ללא רשם חיצוני, אגודות שיתופיות, מלכ"רים, הקדשים, תושבי חוץ ותושבי הרשות הפלסטינית הרשומים בישראל.

התפלגות העסקים לפי סוג העסק (עצמאים, חברות, שותפויות ואחר) (לוח ב): מספר העסקים הפעילים הגבוה ביותר בשנת 2019 שייך לעצמאים – כ-414,846 עסקים (כ-67% מסך העסקים הפעילים) ולחברות – כ-166,562 עסקים (כ-27% מסך העסקים הפעילים). ענפי אספקת חשמל ומים, שירותי ביוב וטיפול בפסולת (סדרים E–D) וענפי מידע ותקשורת (סדר J) היו הענפים היחידים שבהם מעל ל-50% מהעסקים הם חברות (51.0% ו-50.6%, בהתאמה).

## משרות שכיר[[7]](#footnote-7)

בשנת 2019 חל גידול שנתי של 1.8% במספר משרות השכיר, בהשוואה לשנה הקודמת, לעומת גידול שנתי ממוצע של 3.4% במספר משרות השכיר משנת 2003 ועד לשנת 2018.



### משרות שכיר, לפי ענפי כלכלה

חלקן של משרות השכיר בענף מסחר סיטוני וקמעוני ותיקון כלי רכב מנועיים (סדר G) היה הגבוה ביותר, והגיע ל-12.8% מתוך ממוצע משרות השכיר בעסקים הפעילים במשק בשנת 2019 (ראו תרשים 4).

לעומת זאת, חלקן של משרות השכיר בענפי אספקת חשמל ומים, שירותי ביוב וטיפול בפסולת (סדרים D–E) ובענף פעילויות בנדל''ן (סדר L) היה הנמוך מבין כלל משרות השכיר בעסקים הפעילים במשק בשנת 2019 (0.6% ו-0.8%, בהתאמה).



בין ענפי הכלכלה השונים (ברמת סדר), חמשת הענפים עם מרבית משרות השכיר בעסקים הפעילים היו מסחר סיטוני וקמעוני ותיקון כלי רכב מנועיים (סדר G), חינוך (סדר P), שירותי בריאות, רווחה וסעד (סדר Q), שירותי ניהול ותמיכה (סדר N) ותעשייה; כרייה וחציבה (סדרים B–C).

השינוי בהרכב הענפי של משרות השכיר במשק משנת 2011 לשנת 2019 בא לידי ביטוי בעיקר בעליית חלקן היחסי של משרות השכיר בענף שירותי ניהול ותמיכה (סדר N) – מ-9.4% משרות שכיר מסך משרות השכיר בענפי הכלכלה ל-10.2%, בשירותי בריאות, רווחה וסעד (סדר Q) – מ‑9.8% ל-10.3% ובשירותי אירוח ואוכל (סדר I) – מ-6.2% ל-6.7%. במקביל, בשנים אלו חלה ירידה בחלקן היחסי של משרות השכיר בענפים תעשייה; כרייה וחציבה (סדרים B–C) – מ-11.2% ל‑9.1% ושל משרות השכיר בענף מסחר סיטוני וקמעוני ותיקון כלי רכב מנועיים (סדר G) – מ-13.5% ל-12.8%.

מספר משרות השכיר הכולל במשק הישראלי גדל משנת 2011 לשנת 2019 ב-25.1% (מ-3,260.5 אלף משרות ל-4,078.8 אלף משרות). אחוז הגידול הגבוה ביותר באותן שנים היה בענפים אלו: פעילויות בנדל"ן (סדר L) – 36.7% (מ-23.7 אלף משרות שכיר ל-32.4 אלף משרות שכיר), בינוי (סדר F) – 36.6% (מ-171.5 אלף משרות שכיר ל‑234.3 אלף משרות שכיר), שירותי ניהול ותמיכה (סדר N) – 36.1% (מ-306.9 אלף משרות שכיר ל-417.7 אלף משרות שכיר), ובענף שירותי אירוח ואוכל (סדר I) – 35.4% (מ-201.4 אלף משרות שכיר ל-272.7 אלף משרות שכיר).

**לוח ג. משרות שכיר, לפי ענף כלכלי (סדר)**

**2015–2019**

אלפים

| **סדר** | **ענף כלכלי** | **2015** | **2016** | **2017** | **2018** | **2019** |
| --- | --- | --- | --- | --- | --- | --- |
| **-** | **סך הכל** | **3,656.2** | **3,794.0** | **3,920.1** | **4,007.0** | **4,078.8** |
| A | חקלאות, ייעור ודיג | 76.3 | 76.9 | 79.3 | 80.2 | 80.3 |
| B–C | תעשייה; כרייה וחציבה | 361.9 | 365.9 | 370.9 | 369.1 | 369.4 |
| D–E | אספקת חשמל ומים, שירותי ביוב וטיפול בפסולת | 26.6 | 26.6 | 26.7 | 26.4 | 26.2 |
| F | בינוי | 205.5 | 218.7 | 227.6 | 231.6 | 234.3 |
| G | מסחר סיטוני וקמעוני ותיקון כלי רכב מנועיים | 492.0 | 512.7 | 519.3 | 525.2 | 523.3 |
| H | שירותי תחבורה, אחסנה, דואר ובלדרות | 130.8 | 136.2 | 142.0 | 147.6 | 149.8 |
| I | שירותי אירוח ואוכל | 244.5 | 255.0 | 266.4 | 268.2 | 272.7 |
| J | מידע ותקשורת | 169.3 | 178.2 | 187.2 | 194.3 | 202.3 |
| K | שירותים פיננסיים ושירותי ביטוח | 108.3 | 109.7 | 109.3 | 110.3 | 110.8 |
| L | פעילויות בנדל''ן | 27.9 | 29.7 | 30.9 | 31.5 | 32.4 |
| M | שירותים מקצועיים, מדעיים וטכניים | 234.6 | 244.7 | 253.0 | 260.7 | 267.7 |
| N | שירותי ניהול ותמיכה | 362.5 | 378.5 | 394.0 | 408.2 | 417.7 |
| O | מינהל מקומי, ציבורי וביטחון וביטוח לאומי | 265.2 | 276.7 | 287.8 | 298.9 | 307.2 |
| P | חינוך | 399.3 | 413.1 | 431.2 | 441.2 | 452.5 |
| Q | שירותי בריאות, רווחה וסעד | 371.6 | 383.3 | 396 | 407.6 | 419.4 |
| R | אמנות, בידור ופנאי | 65.2 | 69.3 | 73.8 | 73.5 | 75.6 |
| U–S | שירותים אחרים; משקי בית כמעסיקים; ארגונים וגופים חוץ- מדינתיים  | 114.6 | 118.7 | 124.8 | 132.5 | 137.2 |

### משרות שכיר, לפי קבוצת גודל[[8]](#footnote-8)

56.4% **מסך משרות השכיר** בכלל ענפי הכלכלה במשק בשנת 2019 היו בעסקים המעסיקים למעלה מ-100 שכירים (ראו תרשים 5). עסקים אלו היוו 0.7% בלבד מסך העסקים הפעילים בשנה זו.

51.9% **מסך העסקים** הפעילים בכלל ענפי הכלכלה במשק בשנת 2019 היו של עסקים שאינם מעסיקים שכירים. בין 48.1% **מהעסקים המעסיקים שכירים**, 68.2% היו עסקים המעסיקים שכיר אחד עד ארבעה.



### משרות שכיר למעסיק

ממוצע משרות השכיר למעסיק לשנת 2019 בכלל ענפי הכלכלה עמד על 13.8, זאת בדומה לממוצע משרות השכיר למעסיק שעמד על 13.6 בשנים 2011–2018 (ראו לוח ד). ממוצע משרות השכיר למעסיק בענף מינהל מקומי, ציבורי וביטחון וביטוח לאומי (סדר O) היה הגבוה ביותר מבין ענפי הכלכלה (312.5 משרות שכיר למעסיק). לעומת זאת ממוצע משרות השכיר בענף פעילויות בנדל"ן (סדר L) הוא הנמוך בין ענפי הכלכלה (3.5 משרות שכיר למעסיק).

השינוי בהרכב הענפי של ממוצע משרות השכיר למעסיק במשק משנת 2011 לשנת 2019 בא לידי ביטוי בעיקר בעלייה של ממוצע משרות השכיר למעסיק בענפי השירותים האחרים (סדרים S-U) – מ-9.6 משרות למעסיק ל-11.1, בענף מינהל מקומי, ציבורי וביטחון וביטוח לאומי (סדר O) – מ-284.3 משרות למעסיק ל-312.5, ובענף מסחר סיטוני וקמעוני ותיקון כלי רכב מנועיים (סדר G) – מ-8.2 משרות למעסיק ל-8.9. לעומת זאת נמצאה ירידה בממוצע משרות השכיר למעסיק בענפי אספקת חשמל ומים, שירותי ביוב וטיפול בפסולת (סדרים D–E) – מ-38.1 משרות ל-30.5, ובענף מידע ותקשורת (סדר J) – מ-18.5 משרות ל-17.2.

יש לציין כי הממוצע הגבוה של משרות השכיר למעסיק בענף חינוך (סדר P) נובע מהעובדה שרוב משרות השכיר בענף זה מדווחות עבור אותו עסק בתיק הניכויים של משרד החינוך.

**לוח ד. ממוצע משרות שכיר למעסיק, לפי ענף כלכלי (סדר)**

**2015–2019**

| **סדר** | **ענף כלכלי** | **2015** | **2016** | **2017** | **2018** | **2019** |
| --- | --- | --- | --- | --- | --- | --- |
| **-** | **סך הכל** | **13.6** | **13.6** | **13.7** | **13.7** | **13.8** |
| A | חקלאות, ייעור ודיג | 10.0 | 9.9 | 10.2 | 10.3 | 10.3 |
| B–C | תעשייה; כרייה וחציבה | 23.4 | 23.5 | 23.8 | 23.9 | 24.4 |
| D–E | אספקת חשמל ומים, שירותי ביוב וטיפול  בפסולת | 35.2 | 34.2 | 33.0 | 32.1 | 30.5 |
| F | בינוי | 5.8 | 5.8 | 5.8 | 5.7 | 5.7 |
| G | מסחר סיטוני וקמעוני ותיקון כלי רכב מנועיים | 8.7 | 8.9 | 8.8 | 8.9 | 8.9 |
| H | שירותי תחבורה, אחסנה, דואר ובלדרות | 10.4 | 10.4 | 10.4 | 10.7 | 10.6 |
| I | שירותי אירוח ואוכל | 14.8 | 14.9 | 15.3 | 15.2 | 15.2 |
| J | מידע ותקשורת | 16.2 | 16.3 | 16.6 | 16.8 | 17.2 |
| K | שירותים פיננסיים ושירותי ביטוח | 13.2 | 12.9 | 12.6 | 12.5 | 12.4 |
| L | פעילויות בנדל''ן | 3.5 | 3.5 | 3.5 | 3.4 | 3.5 |
| M | שירותים מקצועיים, מדעיים וטכניים | 5.3 | 5.4 | 5.4 | 5.4 | 5.5 |
| N | שירותי ניהול ותמיכה | 35.5 | 35.5 | 35.6 | 36.0 | 35.8 |
| O | מינהל מקומי, ציבורי וביטחון וביטוח לאומי | 292.1 | 302.4 | 309.1 | 310.1 | 312.5 |
| P | חינוך | 44.5 | 44.8 | 44.9 | 44.5 | 44.3 |
| Q | שירותי בריאות, רווחה וסעד | 23.1 | 23.0 | 23.0 | 23.3 | 23.7 |
| R | אמנות, בידור ופנאי | 10.4 | 10.5 | 10.7 | 10.5 | 10.6 |
| S–U | שירותים אחרים; משקי בית כמעסיקים; ארגונים וגופים חוץ-מדינתיים | 10.3 | 10.2 | 10.5 | 10.9 | 11.1 |

## תנועת עסקים במרשם העסקים

### פתיחות וסגירות של עסקים בשנת פעילות[[9]](#footnote-9)

בשנת 2019 חל גידול של 3.4% במספר העסקים שנפתחו לעומת שנת 2018, וכן עלייה של כ-2.8% במספר העסקים שנסגרו.

היחס שבין פתיחות לבין סגירות של עסקים בשנת 2019 עמד על כ-1.3, בדומה ליחס הממוצע לשנים 2006–2018.

לוח ה מתאר את מספר הפתיחות והסגירות של עסקים בשנים 2006–2019 (נתונים אלו פורסמו בהודעות לעיתונות,[[10]](#footnote-10) בנתונים השנתיים ל-2020 – לוח 15.4, וכן בשנתונים הסטטיסטיים שהתפרסמו עד 2016).

**לוח ה. פתיחות וסגירות של עסקים**

**2006–2019**

| **שנה** | **פתיחות** | **סגירות** |
| --- | --- | --- |
| **2006** | 46,876 | 36,944 |
| **2007** | 48,812 | 38,086 |
| **2008** | 47,819 | 37,144 |
| **2009** | 46,192 | 37,207 |
| **2010** | 50,362 | 37,875 |
| **2011** | 50,602 | 38,445 |
| **2012** | 49,107 | 39,023 |
| **2013** | 50,186 | 41,518 |
| **2014** | 52,349 | 41,897 |
| **2015** | 53,255 | 39,502 |
| **2016** | 55,227 | 41,739 |
| **2017** | 57,094 | 43,206 |
| **2018** | 57,072 | 43,793 |
| **2019** | 59,010 | 45,024 |

### עסקים שנולדו ומיתות עסקים בשנת פעילות

 השנה האחרונה שבה ניתן לערוך השוואה בין עסקים שנולדו לבין מיתות עסקים היא שנת 2017. זאת מכיוון שמבחינה מתודולוגית, איתור מיתות עסקים כולל בדיקה של הימצאות נתונים כמותיים בשנתיים שלאחר אי-ההישרדות הפוטנציאלית של העסק. היות ופרסום זה מתייחס לשנים
2019-2011 אי אפשר לאתר מיתות עסקים אחרי שנת 2017.

#### עסקים שנולדו

בשנת 2019 נולדו 51,334 עסקים, שהם 8.4% מסך העסקים הפעילים במשק הישראלי.[[11]](#footnote-11)

האחוז הגבוה ביותר של עסקים שנולדו בשנה זו מסך העסקים הפעילים, בדומה לשנים קודמות, נמצא בענף שירותי אירוח ואוכל (סדר I) – 13.1%, ואילו האחוז הנמוך ביותר של עסקים שנולדו נמצא בענפי התעשייה; כרייה וחציבה (סדרים C–B) –4.4% ובענף חקלאות, ייעור ודיג (סדר A) – 4.5% (ראו תרשים 6).



הערה: מפתח לשמות ענפי הכלכלה – ראו בלוח ז המובא להלן.

מניתוח של לידות העסקים בענפי שירותי אירוח ואוכל (סדר I) ברמת פירוט של ענף ראשי, אפשר לראות כי האחוז הגבוה של הלידות בענפי הסדר נובע מאחוז גבוה של לידות בענף שירותי מזון ומשקאות (ענף ראשי 56), בעוד שאחוז הלידות בענף שירותי אירוח (ענף ראשי 55) נמוך מהממוצע של אחוז העסקים שנולדו מסך כל העסקים הפעילים במשק (8.4%).

**לוח ו. עסקים שנולדו ברמת סדר I (שירותי אירוח ואוכל), לפי ענף ראשי**

**2019**

| **ענף ראשי** | **תיאור ענף** | **עסקים פעילים** | **לידותעסקים** | **אחוז לידות מסך עסקים פעילים** |
| --- | --- | --- | --- | --- |
| **סך הכל** | **שירותי אירוח ואוכל** | **25,849** | **3,386** | **13.1** |
| 55 | שירותי אירוח | 2,717 | 260 | 9.6 |
| 56 | שירותי מזון ומשקאות | 23,132 | 3,126 | 13.5 |

**לוח ז. עסקים שנולדו, לפי ענף כלכלי (סדר)**

**2015–2019**

| **סדר** | **ענף כלכלי** | **2015** | **2016** | **2017** | **2018** | **2019** |
| --- | --- | --- | --- | --- | --- | --- |
| **-** | **סך הכל** | **48,584** | **51,433** | **51,934** | **51,135** | **51,344** |
| A | חקלאות, ייעור ודיג | 629 | 696 | 627 | 637 | 675 |
| B–C | תעשייה; כרייה וחציבהאספקת חשמל ומים, | 1,361 | 1,422 | 1,385 | 1,234 | 1,022 |
| D–E | 110 | 108 | 122 | 92 | 134 |
|  שירותי ביוב וטיפול בפסולת |
| F | בינוי | 6,224 | 6,986 | 7,064 | 6,900 | 6,732 |
| G | מסחר סיטוני וקמעוני ותיקון כלי רכב מנועיים  | 8,555 | 8,547 | 8,464 | 7,888 | 7,904 |
| H | שירותי תחבורה, אחסנה, דואר ובלדרות | 3,090 | 3,203 | 3,472 | 3,311 | 3,777 |
| I | שירותי אירוח ואוכל | 3,722 | 3,638 | 3,379 | 3,348 | 3,386 |
| J | מידע ותקשורת | 2,547 | 2,553 | 2,514 | 2,644 | 2,335 |
| K | שירותים פיננסיים ושירותי ביטוח | 1,089 | 1,124 | 1,120 | 1,107 | 1,089 |
| L | פעילויות בנדל"ן | 3,221 | 3,480 | 3,408 | 3,433 | 3,249 |
| M | שירותים מקצועיים, מדעיים וטכניים | 9,176 | 9,830 | 9,937 | 9,930 | 10,354 |
| N | שירותי ניהול ותמיכה | 1,751 | 2,006 | 2,037 | 2,056 | 2,137 |
| P | חינוך | 1,283 | 1,381 | 1,514 | 1,510 | 1,576 |
| Q | שירותי בריאות, רווחה וסעד | 2,681 | 3,069 | 3,355 | 3,389 | 3,277 |
| R | אמנות, בידור ופנאי | 1,345 | 1,534 | 1,597 | 1,519 | 1,579 |
| S | שירותים אחרים | 1,800 | 1,856 | 1,939 | 2,137 | 2,118 |

**לוח ח. עסקים שנולדו ובהם מועסקים שכירים, לפי קבוצת גודל (מספר משרות שכיר)**

**2015–2019**

| קבוצת גודל (מספר משרות שכיר) | 2015 | 2016 | 2017 | 2018 | 2019 |
| --- | --- | --- | --- | --- | --- |
| **סך הכל** | **20,436** | **21,350** | **20,966** | **20,435** | **20,142** |
| 4–1 | 15,570 | 16,302 | 16,030 | 15,545 | 15,524 |
| 9–5 | 2,990 | 3,189 | 3,026 | 3,019 | 2,908 |
| 19–10 | 1,266 | 1,287 | 1,329 | 1,301 | 1,200 |
| +20 | 610 | 572 | 581 | 570 | 510 |

**לוח ט. משרות שכיר שנוספו בגין עסקים שנולדו, לפי קבוצת גודל (מספר משרות שכיר)**

**2015–2019**

אלפים

| קבוצת גודל (מספר משרות שכיר) | 2015 | 2016 | 2017 | 2018 | 2019 |
| --- | --- | --- | --- | --- | --- |
| **סך הכל** | **85.0** | **85.7** | **85.6** | **85.7** | **80.4** |
| 4–1 | 28.0 | 29.5 | 29.2 | 28.2 | 28.0 |
| 9–5 | 19.0 | 20.4 | 19.2 | 19.3 | 18.4 |
| 19–10 | 16.7 | 16.8 | 17.4 | 17.1 | 15.6 |
| +20 | 21.3 | 19.0 | 19.8 | 21.1 | 18.4 |

רוב העסקים שנולדו ואשר מעסיקים שכירים הם של עסקים שבהם 1–4 משרות שכיר (77% ממספר העסקים שנולדו בשנת 2019, בדומה לשנים קודמות).

#### מיתות עסקים

בשנת 2017 נרשמו 41,023 מיתות עסקים, שהם 7.0% מסך העסקים הפעילים במשק הישראלי בשנה זו.

האחוז **הגבוה** ביותר של מיתות עסקים, כמו בשנים קודמות ובדומה לממצא בעסקים שנולדו, נמצא בענף שירותי אירוח ואוכל (סדר I) – 12.1%. האחוז **הנמוך** ביותר של מיתות עסקים נמצא בענף חקלאות, ייעור ודיג (סדר A) – 4.2% (ראו תרשים 7).



הערה: מפתח לשמות ענפי הכלכלה – ראו בלוח יא המובא להלן.

מניתוח של אוכלוסיית מיתות עסקים בענפי שירותי אירוח ואוכל (סדר I) ברמת פירוט של ענף ראשי, אפשר לראות כי האחוז הגבוה ביותר של מיתות עסקים בענפי הסדר הנ"ל נמצא בענף "שירותי מזון ומשקאות" (ענף ראשי 56), בעוד שאחוז מיתות עסקים בענף "שירותי אירוח" (ענף ראשי 55) נמוך מהממוצע של אחוז מיתות עסקים מסך כל העסקים הפעילים במשק (7.0%).

**לוח י. מיתות עסקים ברמת סדר I (שירותי אירוח ואוכל), לפי ענף ראשי
 2017**

| **ענף ראשי** | **תיאור ענף** | **עסקים פעילים** | **מיתות עסקים** | **אחוז מיתות עסקים מסך העסקים הפעילים** |
| --- | --- | --- | --- | --- |
| **סך הכל** | **שירותי אירוח ואוכל** | **25,089** | **3,025** | **12.1** |
| 55 | שירותי אירוח | 2,472 | 137 | 5.5 |
| 56 | שירותי מזון ומשקאות | 22,617 | 2,888 | 12.8 |

**לוח יא. מיתות עסקים, לפי ענף כלכלי (סדר)**

**2013–2017**

| **סדר** | **ענף כלכלי** | **2013** | **2014** | **2015** | **2016** | **2017** |
| --- | --- | --- | --- | --- | --- | --- |
| **-** | **סך הכל** | **37,219** | **36,230** | **37,647** | **39,381** | **41,023** |
| A | חקלאות, ייעור ודיג | 605 | 608 | 605 | 649 | 629 |
| B–C | תעשייה; כרייה וחציבה | 1,568 | 1,422 | 1,433 | 1,412 | 1,564 |
| D–E | אספקת חשמל ומים, שירותי ביוב וטיפול בפסולת | 59 | 61 | 65 | 70 | 71 |
| F | בינוי | 3,882 | 3,897 | 4,222 | 4,638 | 4,974 |
| G | מסחר סיטוני וקמעוני ותיקון כלי רכב מנועיים  | 8,059 | 7,647 | 7,738 | 7,761 | 8,010 |
| H | שירותי תחבורה, אחסנה, דואר ובלדרות | 2,474 | 2,344 | 2,356 | 2,495 | 2,679 |
| I | שירותי אירוח ואוכל | 3,165 | 3,028 | 3,072 | 3,168 | 3,025 |
| J | מידע ותקשורת | 1,784 | 1,807 | 1,969 | 1,991 | 2,021 |
| K | שירותים פיננסיים ושירותי ביטוח | 596 | 652 | 680 | 666 | 704 |
| L | פעילויות בנדל"ן | 1,874 | 1,872 | 1,957 | 2,064 | 2,347 |
| M | שירותים מקצועיים, מדעיים וטכניים | 5,843 | 5,859 | 5,919 | 6,363 | 6,713 |
| N | שירותי ניהול ותמיכה | 1,548 | 1,531 | 1,514 | 1,619 | 1,718 |
| P | חינוך | 1,129 | 1,115 | 1,220 | 1,231 | 1,254 |
| Q | שירותי בריאות, רווחה וסעד | 1,816 | 1,868 | 1,974 | 2,181 | 2,223 |
| R | אמנות, בידור ופנאי | 1,348 | 1,224 | 1,355 | 1,361 | 1,459 |
| S | שירותים אחרים | 1,469 | 1,295 | 1,568 | 1,712 | 1,632 |

#### עסקים שנולדו לעומת מיתות עסקים, 2017

כפי שצוין לעיל, מבחינה מתודולוגית, איתור מיתות עסקים כולל בדיקה של הימצאות נתונים כמותיים בשנתיים שלאחר אי-ההישרדות הפוטנציאלית של העסק. לפיכך, אי-אפשר לאתר מיתות עסקים אחרי שנת 2017. מכאן נובע שהשנה האחרונה שבה ניתן לערוך השוואה בין עסקים שנולדו לבין מיתות עסקים היא שנת 2017.



הערה: מפתח לשמות ענפי הכלכלה – ראו בלוח יא המובא לעיל.

מניתוח ענפי נמצא כי ההפרש הגדול ביותר בין מספר העסקים שנולדו בשנת 2017 למיתות עסקים באותה השנה (תוספת עסקים), היה בענף שירותים מקצועיים, מדעיים וטכניים (סדר M). בענף זה נוספו 3,224 עסקים מתוך 10,911 העסקים שנוספו במשק.

ענפי התעשייה; כרייה וחציבה (סדרים C–B), הם היחידים שבהם, משנת 2012 ועד לשנת 2015, נמצאה בו ירידה בתוספת העסקים. בשנת 2016 אובחנה עלייה קטנה ובשנת 2017 שוב יש ירידה בתוספת העסקים בענף זה.

#### עסקים שנולדו ומיתות עסקים, לפי סוג עסק וקבוצת גודל, 2011–2017

מרבית התנועות בעסקים שנולדו ומיתות עסקים נרשמו בקבוצת העסקים שלא העסיקו שכירים: בממוצע, כ-59% מהלידות וכ-67% ממיתות עסקים בשנים 2011–2017 היו של עסקים אשר לא העסיקו שכירים.

בין העסקים שמעסיקים שכירים, מרבית העסקים שנולדו ומיתות עסקים בשנים 2011–2017 היו עסקים עם 1–4 משרות שכיר. עסקים אלו היוו כ-76% בממוצע מהעסקים שנולדו אשר מעסיקים שכירים, וכ-79% בממוצע מהעסקים המעסיקים שכירים ממיתות עסקים.

**לוח יב. עסקים שנולדו ומיתות עסקים, לפי קבוצת גודל (מספר משרות שכיר),(1)
 2013–2017**

| **קבוצת גודל(מספר משרות שכיר)** | **עסקים שנולדו2013** | **מיתות עסקים** **2013** | **תוספת עסקים נטו2013** | **עסקים שנולדו2014** | **מיתות עסקים** **2014** | **תוספת עסקים נטו2014** | **עסקים שנולדו2015** | **מיתות עסקים** **2015** | **תוספת עסקים נטו2015** | **עסקים שנולדו2016** | **מיתות עסקים2016** | **תוספת עסקים נטו2016** | **עסקים שנולדו2017** | **מיתות עסקים2017** | **תוספת עסקים נטו2017**  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **סך הכל** | **46,430** | **37,219** | **9,211** | **48,338** | **36,230** | **12,108** | **48,584** | **37,647** | **10,937** | **51,433** | **39,381** | **12,052** | **51,934** | **41,023** | **10,911** |
| **לאמעסיקים שכירים** | **27,759** | **25,307** | **2,452** | **29,152** | **24,544** | **4,608** | **28,148** | **25,243** | **2,905** | **30,083** | **26,258** | **3,825** | **30,968** | **26,872** | **4,096** |
| **מעסיקים שכירים** | **18,671** | **11,912** | **6,759** | **19,186** | **11,686** | **7,500** | **20,436** | **12,404** | **8,032** | **21,350** | **13,123** | **8,227** | **20,966** | **14,151** | **6,815** |
| 1–4 | 14,217 | 9,415 | 4,802 | 14,589 | 9,281 | 5,308 | 15,570 | 9,745 | 5,825 | 16,302 | 10,242 | 6,060 | 16,030 | 11,189 | 4,841 |
| 5–9 | 2,662 | 1,507 | 1,155 | 2,793 | 1,477 | 1,316 | 2,990 | 1,629 | 1,361 | 3,189 | 1,740 | 1,449 | 3,026 | 1,857 | 1,169 |
| 10–19 | 1,221 | 652 | 569 | 1,260 | 636 | 624 | 1,266 | 709 | 557 | 1,287 | 791 | 496 | 1,329 | 693 | 636 |
| +20 | 571 | 338 | 233 | 544 | 292 | 252 | 610 | 321 | 289 | 572 | 350 | 222 | 581 | 412 | 169 |

1. חישוב קבוצות גודל נעשה לפי חלוקת מספר השכירים על פי חודשי פעילות, בהתאם להגדרות של ה-Eurostat וה-OECD.

**לוח יג. משרות שכיר שנוספו בעסקים שנולדו ומשרות שכיר שנגרעו במיתות עסקים, לפי קבוצת גודל (מספר משרות שכיר),(1)
 2013–2017**

| **קבוצת גודל(מספר משרות שכיר)** | **משרות שכיר שנוספו2013** | **משרות שכיר שנגרעו2013** | **תוספת משרות שכיר2013** | **משרות שכיר שנוספו2014** | **משרות שכיר שנגרעו2014** | **תוספת משרות שכיר2014** | **משרות שכיר שנוספו2015** | **משרות שכיר שנגרעו2015** | **תוספת משרות שכיר2015** | **משרות שכיר שנוספו2016** | **משרות שכיר שנגרעו2016** | **תוספת משרות שכיר2016** | **משרות שכיר שנוספו2017** | **משרות שכיר שנגרעו2017** | **תוספת משרות שכיר2017** |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **סך הכל** | **78,228** | **48,111** | **30,117** | **78,582** | **45,150** | **33,432** | **85,047** | **49,413** | **35,634** | **85,699** | **54,526** | **31,173** | **85,581** | **57,465** | **28,116** |
| 1–4 | 25,585 | 16,348 | 9,237 | 26,460 | 16,081 | 10,379 | 28,034 | 16,963 | 11,071 | 29,546 | 17,945 | 11,601 | 29,162 | 19,464 | 9,698 |
| 5–9 | 16,851 | 9,452 | 7,399 | 17,878 | 9,415 | 8,463 | 19,017 | 10,265 | 8,752 | 20,376 | 11,014 | 9,362 | 19,212 | 11,855 | 7,357 |
| 10–19 | 16,129 | 8,629 | 7,500 | 16,354 | 8,407 | 7,947 | 16,697 | 9,270 | 7,427 | 16,800 | 10,361 | 6,440 | 17,425 | 9,082 | 8,343 |
| 20+ | 19,661 | 13,681 | 5,980 | 17,890 | 11,247 | 6,643 | 21,300 | 12,914 | 8,386 | 18,977 | 15,207 | 3,770 | 19,782 | 17,064 | 2,718 |

1. חישוב קבוצות גודל נעשה לפי חלוקת מספר השכירים על פי חודשי פעילות, בהתאם להגדרות של ה-Eurostat וה-OECD.

### תנועת עסקים[[12]](#footnote-12) בעסקים שנולדו ובמיתות עסקים בשנת 2017

#### תנועת עסקים, לפי ענף כלכלי

בשנת 2017 נמצא כי תנועות העסקים בכלל ענפי הכלכלה במשק מתייחסות ל-16.0% מהעסקים הפעילים. בין ענפי הכלכלה במשק, ענף שירותי אירוח ואוכל (סדר I) הוא בעל אחוז התנועתיות הגבוה ביותר (25.5%), ואילו ענף החקלאות, ייעור ודיג (סדר A) הוא בעל אחוז התנועתיות הנמוך ביותר (8.4%) (ראו תרשים 9).



הערה: מפתח לשמות ענפי הכלכלה – ראו בלוח יא המובא לעיל.

#### תנועת עסקים, לפי קבוצות גודל הַעֲסָקָה

בשנת 2017 נמצא כי **עסקים** שאינם מעסיקים שכירים אובחנו כבעלי אחוז התנועתיות הגבוה ביותר (19.5%). לעומתם נמצא כי בעסקים שבהם למעלה מ-20 משרות שכיר היה אחוז התנועתיות הנמוך ביותר (4.3%) (ראו תרשים 10).



#### תנועת עסקים, לפי חלוקה גאוגרפית[[13]](#footnote-13)

מניתוח תנועות העסקים על פי חלוקה גאוגרפית למחוזות לשנת 2017 נמצא כי אחוז התנועתיות במחוז תל אביב היה הנמוך ביותר (14.4%). לעומת זאת, במחוז הדרום אובחן אחוז התנועתיות הגבוה ביותר (17.8%) (ראו תרשים 11).



#### פתיחות וסגירות של עסקים בהשוואה לעסקים שנולדו ולמיתות עסקים

נתוני פתיחות וסגירות של עסקים ניתנים לכימות בתום שנת הלוח, אולם נתוני העסקים שנולדו ומיתות עסקים זמינים באיחור של שנתיים.[[14]](#footnote-14) אפשר לראות שלאורך השנים ההתנהגות של פתיחות העסקים דומה לזו של לידות העסקים, ובאותו אופן ההתנהגות של סגירות העסקים דומה להתנהגות של מיתות עסקים.



## הישרדות של עסקים

מכלל אוכלוסיית העסקים **שנולדו** בשנים 2005–2018 נמצא כי בממוצע 88.0% מהם שרדו את שנת פעילותם הראשונה, ואילו מהעסקים שנולדו בשנת 2005, 28.5% שרדו גם את שנת פעילותם הארבע עשרה.[[15]](#footnote-15)

**לוח יד. הישרדות של עסקים שנולדו בשנים 2005–2018, אחוזים**

| **שנת לידה** | **מספר לידות** | **שרדו שנה אחת** | **שרדו שנתיים** | **שרדו שלוש שנים** | **שרדו ארבע שנים** | **שרדו חמש שנים** | **שרדו שש שנים** | **שרדו שבע שנים** | **שרדו שמונה שנים** | **שרדו תשע שנים** | **שרדו עשר שנים** | **שרדו אחת עשרה שנים** | **שרדו שתים עשרה שנים** | **שרדו שלוש עשרה שנים** | **שרדו ארבע עשרה שנים** |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **2005** | 43,026 | 86.4 | 71.4 | 61.4 | 55.1 | 50.1 | 45.9 | 42.2 | 39.4 | 36.9 | 34.8 | 33.0 | 31.4 | 29.9 | 28.5 |
| **2006** | 43,014 | 87.2 | 72.3 | 63.1 | 56.1 | 50.7 | 46.4 | 43.1 | 40.2 | 37.6 | 35.5 | 33.5 | 31.7 | 30.1 | - |
| **2007** | 45,696 | 87.5 | 73.7 | 64.3 | 57.1 | 51.4 | 47.1 | 43.5 | 40.6 | 38.2 | 36.0 | 34.1 | 32.2 | - | - |
| **2008** | 44,019 | 88.1 | 74.2 | 64.4 | 57.2 | 51.9 | 47.6 | 44.2 | 41.4 | 39.0 | 36.7 | 34.7 | - | - | - |
| **2009** | 44,009 | 87.0 | 72.9 | 63.4 | 56.4 | 51.4 | 47.4 | 44.0 | 41.2 | 38.8 | 36.6 | - | - | - | - |
| **2010** | 47,373 | 88.0 | 74.6 | 65.2 | 58.4 | 53.3 | 49.3 | 45.9 | 43.1 | 40.5 | - | - | - | - | - |
| **2011** | 46,802 | 88.4 | 74.7 | 65.5 | 59.1 | 54.0 | 49.9 | 46.3 | 43.3 | - | - | - | - | - | - |
| **2012** | 45,257 | 88.2 | 74.6 | 65.7 | 59.0 | 53.8 | 49.3 | 45.7 | - | - | - | - | - | - | - |
| **2013** | 46,430 | 88.1 | 75.1 | 66.1 | 59.1 | 53.6 | 49.2 | - | - | - | - | - | - | - | - |
| **2014** | 48,338 | 88.8 | 75.5 | 66.2 | 59.1 | 53.8 | - | - | - | - | - | - | - | - | - |
| **2015** | 48,584 | 88.5 | 75.1 | 66.5 | 58.5 | - | - | - | - | - | - | - | - | - | - |
| **2016** | 51,433 | 88.6 | 75.6 | 65.9 | - | - | - | - | - | - | - | - | - | - | - |
| **2017** | 51,934 | 88.5 | 75.5 | - | - | - | - | - | - | - | - | - | - | - | - |
| **2018** | 51,344 | 88.2 | - | - | - | - | - | - | - | - | - | - | - | - | - |
| **ממוצע**  | **הישרדות** | **88.0** | **74.2** | **64.8** | **57.7** | **52.4** | **48.0** | **44.4** | **41.3** | **38.5** | **35.9** | **33.8** | **31.7** | **30.0** | **28.5** |

הערה: אחוזי ההישרדות מחושבים כאחוז העסקים ששרדו בשנה מסוימת (לדוגמה: שנת t+2) מתוך מספר העסקים בשנת הלידה (שנת t).

תרשים 13 מציג את אחוז ההישרדות של עסקים שנולדו בשנת 2005, לאורך השנים בענפי כלכלה נבחרים.[[16]](#footnote-16)



מניתוח לפי ענף כלכלי של אחוזי ההישרדות של עסקים שנולדו בשנת 2005, אפשר לראות שמשנת הלידה (2005) ועד לשנת 2019, עסקים בענפי שירותי האירוח והאוכל (סדר I) הם בעלי אחוז ההישרדות הנמוך ביותר. מתוך כלל ענפי הכלכלה במשק, בענף שירותי בריאות, רווחה וסעד (סדר Q) נצפה אחוז הישרדות גבוה, ועסקים אלו מהווים כ- 5.5% מהעסקים שנולדו בכלל ענפי הכלכלה. בלוח טז אפשר לראות כי בין העסקים ששרדו בשנה הקודמת, האחוז הגבוה ביותר של אי-הישרדות עסקים (15.6% בממוצע) הוא לאחר שנתיים של פעילות.

**לוח טו. הישרדות של העסקים שנולדו ב-2005 ושרדו עד 2019, לפי ענף כלכלי(1)**

אחוזים, אלא אם כן צוין אחרת

| **סדר** | **ענף כלכלי** | **לידות מספרים מוחלטים (2005)** | **שרדו בשנת 2006** | **שרדו בשנת 2007** | **שרדו בשנת 2008** | **שרדו בשנת 2009** | **שרדו בשנת 2010** | **שרדו בשנת 2011** | **שרדו בשנת 2012** | **שרדו בשנת 2013** | **שרדו בשנת 2014** | **שרדו בשנת 2015** | **שרדו בשנת 2016** | **שרדו בשנת 2017** | **שרדו בשנת 2018** | **שרדו בשנת 2019** |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| - | **סך הכל** | **43,026** | **86.4** | **71.4** | **61.4** | **55.1** | **50.1** | **45.9** | **42.2** | **39.4** | **36.9** | **34.8** | **33.0** | **31.4** | **29.9** | **28.5** |
| **A** | חקלאות, ייעור ודיג | 672 | 87.5 | 79.2 | 71.0 | 64.9 | 59.8 | 55.8 | 53.4 | 50.9 | 48.2 | 46.0 | 43.6 | 40.9 | 38.7 | 37.1 |
| **B,C** | תעשייה, כרייה וחציבה | 1,820 | 85.3 | 70.7 | 59.4 | 54.1 | 48.3 | 44.8 | 41.2 | 38.1 | 35.2 | 33.0 | 31.4 | 29.7 | 28.1 | 25.7 |
| **D,E** | אספקת חשמל ומים, שירותי ביוב וטיפול בפסולת | 58 | 93.1 | 82.8 | 65.5 | 65.5 | 60.3 | 58.6 | 58.6 | 56.9 | 56.9 | 51.7 | 50.0 | 50.0 | 50.0 | 48.3 |
| **F** | בינוי | 4,066 | 86.4 | 72.1 | 62.7 | 56.1 | 51.0 | 46.4 | 42.5 | 39.6 | 36.9 | 35.0 | 33.6 | 31.8 | 30.2 | 28.8 |
| **G** | מסחר סיטוני וקמעוני ותיקון כלי רכב מנועיים  | 9,803 | 84.5 | 65.9 | 54.3 | 47.5 | 42.1 | 37.7 | 34.3 | 31.5 | 29.0 | 27.1 | 25.6 | 24.2 | 23.0 | 21.9 |
| **H** | שירותי תחבורה, אחסנה, דואר ובלדרות | 3,242 | 88.3 | 74.9 | 64.5 | 57.2 | 51.5 | 46.2 | 41.4 | 38.0 | 35.5 | 33.7 | 31.8 | 30.3 | 28.7 | 27.4 |
| **I** | שירותי אירוח ואוכל | 3,659 | 76.8 | 52.2 | 38.9 | 32.2 | 28.1 | 25.0 | 22.2 | 20.1 | 18.0 | 16.6 | 15.2 | 14.2 | 13.3 | 12.5 |
| **J** | מידע ותקשורת | 1,829 | 89.2 | 76.1 | 65.1 | 58.0 | 52.7 | 47.9 | 44.0 | 41.0 | 38.9 | 36.4 | 34.6 | 32.3 | 31.2 | 29.6 |
| **K** | שירותים פיננסיים ושירותי ביטוח | 830 | 89.9 | 78.9 | 72.7 | 67.7 | 62.0 | 57.6 | 53.9 | 51.2 | 49.5 | 47.3 | 45.5 | 43 | 41.8 | 40.5 |
| **L** | פעילויות בנדל"ן | 1,820 | 83.9 | 73.6 | 67.0 | 62.0 | 58.7 | 55.2 | 51.5 | 49.1 | 46.5 | 44.2 | 41.6 | 39.7 | 38.3 | 36.9 |
| **M** | שירותים מקצועיים, מדעיים וטכניים  | 6,892 | 90.7 | 79.4 | 70.6 | 64.8 | 60.2 | 55.7 | 52.2 | 49.2 | 46.4 | 44.2 | 42.1 | 40.2 | 38.6 | 37.1 |
| **N** | שירותי ניהול ותמיכה | 1,764 | 85.8 | 72.7 | 62.1 | 55.6 | 50.5 | 46.3 | 42.7 | 39.5 | 36.6 | 33.7 | 31.9 | 30.3 | 28.3 | 26.5 |
| **P** | חינוך | 969 | 90.8 | 78.6 | 71.7 | 66.9 | 61.8 | 57.2 | 52.7 | 49.9 | 46.7 | 44.7 | 42.3 | 40.6 | 39.6 | 37.0 |
| **Q** | שירותי בריאות, רווחה וסעד | 2,383 | 92.1 | 81.7 | 75.1 | 70.3 | 66.1 | 61.9 | 58.2 | 55.5 | 53.3 | 51.3 | 49.1 | 47.4 | 45.7 | 44.0 |
| **R** | אמנות, בידור ופנאי | 1,651 | 87.7 | 72.0 | 62.6 | 55.6 | 51.1 | 46.7 | 43.0 | 39.2 | 36.5 | 34.0 | 32.5 | 30.5 | 28.9 | 27.6 |
| **S** | שירותים אחרים | 1,568 | 85.0 | 70.5 | 61.5 | 54.1 | 47.9 | 44.6 | 41.2 | 39.2 | 36.3 | 34.4 | 32.2 | 30.2 | 28.8 | 27.7 |

1. אחוז העסקים ששרדו מחושב ביחס למספר לידות העסקים ב-2005.

**לוח טז. אי-הישרדות של עסקים שנולדו בשנים 2005–2018, מבין העסקים ששרדו בשנה הקודמת(1)**

אחוזים, אלא אם כן צוין אחרת

| **שנת לידת העסק** | **מספר לידות**  | **לאחר שנה אחת** | **לאחר שנתיים** | **לאחר שלוש שנים** | **לאחר ארבע שנים** | **לאחר חמש שנים** | **לאחר שש שנים** | **לאחר שבע שנים** | **לאחר שמונה שנים** | **לאחר תשע שנים** | **לאחר עשר שנים** | **לאחר אחת עשרה שנים** | **לאחר שתים עשרה שנים** | **לאחר שלוש עשרה שנים** | **לאחר ארבע עשרה שנים** |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **2005** | 43,026 | 13.6 | 17.4 | 14.0 | 10.2 | 9.1 | 8.6 | 7.9 | 6.7 | 6.4 | 5.6 | 5.1 | 5.1 | 4.6 | 4.7 |
| **2006** | 43,014 | 12.8 | 17.1 | 12.7 | 11.1 | 9.5 | 8.2 | 7.6 | 6.8 | 6.3 | 5.8 | 5.6 | 5.4 | 5.1 | - |
| **2007** | 45,696 | 12.5 | 15.7 | 12.8 | 11.2 | 9.9 | 8.4 | 7.6 | 6.7 | 6.1 | 5.6 | 5.5 | 5.5 | - | - |
| **2008** | 44,019 | 11.9 | 15.9 | 13.2 | 11.1 | 9.3 | 8.4 | 7.1 | 6.4 | 5.7 | 6.0 | 5.5 | - | - | - |
| **2009** | 44,009 | 13.0 | 16.3 | 13.0 | 11.1 | 8.9 | 7.7 | 7.3 | 6.4 | 5.9 | 5.6 | - | - | - | - |
| **2010** | 47,373 | 12.0 | 15.2 | 12.6 | 10.5 | 8.7 | 7.5 | 6.8 | 6.1 | 6.1 | - | - | - | - | - |
| **2011** | 46,802 | 11.6 | 15.5 | 12.2 | 9.9 | 8.5 | 7.6 | 7.3 | 6.5 | - | - | - | - | - | - |
| **2012** | 45,257 | 11.8 | 15.4 | 11.9 | 10.3 | 8.9 | 8.3 | 7.3 | - | - | - | - | - | - | - |
| **2013** | 46,430 | 11.9 | 14.7 | 12.1 | 10.5 | 9.3 | 8.2 | - | - | - | - | - | - | - | - |
| **2014** | 48,338 | 11.2 | 15.0 | 12.4 | 10.6 | 9.1 | - | - | - | - | - | - | - | - | - |
| **2015** | 48,584 | 11.5 | 15.1 | 12.7 | 10.7 | - | - | - | - | - | - | - | - | - | - |
| **2016** | 51,433 | 11.4 | 14.7 | 12.8 | - | - | - | - | - | - | - | - | - | - | - |
| **2017** | 51,934 | 11.5 | 14.7 | - | - | - | - | - | - | - | - | - | - | - | - |
| **2018** | 51,344 | 11.8 | - | - | - | - | - | - | - | - | - | - | - | - | - |

1. אחוזי אי-הישרדות מחושבים כהפרש שבין מספר העסקים ששרדו בשנה t-1 לבין מספר העסקים ששרדו בשנה t, מתוך העסקים ששרדו בשנה t-1.

### 2.4.1 השוואה בין-לאומית

בחודש נובמבר 2020 פרסמה הממלכה המאוחדת נתונים עדכניים של דמוגרפיית עסקים. תרשים 14 מציג השוואה בין אחוז ההישרדות של כלל העסקים שנולדו בישראל בשנת 2014, פרט לחקלאות, ייעור ודיג (סדר A), לבין עסקים שנולדו בממלכה המאוחדת[[17]](#footnote-17) באותה שנה.



**לוח יז. אחוז הישרדות של עסקים,** **שנולדו בשנת 2013,
ושרדו עד לשנת 2018 בסדרים N–B(1), השוואה בין-לאומית(2)**

| **מדינה** | **נולדו ב-2013 ושרדו ב-2014** | **נולדו ב-2013 ושרדו ב-2015** | **נולדו ב-2013 ושרדו ב-2016** | **נולדו ב-2013 ושרדו ב-2017** | **נולדו ב-2013 ושרדו ב-2018** |
| --- | --- | --- | --- | --- | --- |
| איטליה | 81.2 | 68.9 | 60.3 | 51.5 | 42.3 |
| איסלנד | 76.3 | 62.1 | 53.7 | 45.4 | 41.7 |
| הממלכה המאוחדת | 89.2 | 69.0 | 55.1 | 48.9 | 41.8 |
| גרמניה | 74.9 | 60.1 | 50.7 | 43.5 | 36.5 |
| דנמרק | 72.7 | 57.9 | 51.2 | 43.0 | 37.0 |
| הולנד | 95.6 | 84.1 | 74.3 | 64.8 | 57.7 |
| הונגריה | 83.5 | 65.3 | 56.3 | 47.6 | 46.7 |
| טורקיה | 80.2 | 64.8 | 53.2 | 45.3 | 39.5 |
| **ישראל** | **88.0** | **75.0** | **65.9** | **58.9** | **53.4** |
| לוקסמבורג | 89.6 | 77.4 | 69.3 | 60.5 | 55.8 |
| לטבייה | 75.0 | 56.2 | 49.1 | 48.4 | 44.5 |
| ליטא | 63.6 | 47.6 | 37.9 | 33.4 | 26.4 |
| נורווגיה | 82.0 | 66.5 | 51.4 | 47.4 | 41.6 |
| סלובניה | 85.9 | 70.7 | 63.4 | 56.0 | 48.8 |
| סלובקיה | 84.2 | 70.9 | 60.6 | 51.5 | 55.1 |
| ספרד | 75.6 | 64.2 | 56.5 | 47.3 | 43.8 |
| פורטוגל | 71.3 | 55.3 | 45.7 | 37.2 | 33.7 |
| צ'כיה | 84.6 | 71.5 | 61.9 | 54.6 | 47.8 |
| שוודיה | 96.8 | 86.8 | 76.7 | 68.5 | 60.8 |

* בעת כתיבת הפרסום, הנתונים לשנת 2019 לא היו זמינים באתר ה-OECD. הנתונים המוצגים נכונים לסוף 2018.
1. לא כולל עסקים המסווגים כחברות אחזקה (תת-ענף 6420 בסדר K).
2. הנתונים נלקחו מספריית ה-:OECD [oecd-ilibrary.org](http://oecd-ilibrary.org/)

## עסקים מהירי צמיחה (High-Growth Businesses)

על פי הגדרת ה-OECD וה-Eurostat, אוכלוסיית העסקים מהירי הצמיחה בשנה t (לדוגמה שנת 2019) כוללת את כל העסקים שהעסיקו בשנה t-3 (כלומר שנת 2016) 10 משרות שכיר ומעלה, ואשר בשנת t אובחן גידול שנתי ממוצע של יותר מ-20% במספר משרות השכיר (גידול מצטבר של 72.8% במהלך 3 שנים).

אחוז העסקים מהירי הצמיחה מחושב כיחס שבין אוכלוסייה זו לבין מספר העסקים הפעילים בשנה t המעסיקים יותר מ-10 משרות שכיר.

אחוז העסקים מהירי הצמיחה **הממוצע** בשנים 2017–2019 היה 4.1%.

אחוז העסקים מהירי הצמיחה **הגבוה ביותר** **בממוצע** לשנים 2017–2019 (10.0%) נרשם בענפי המידע והתקשורת (סדר J). לממוצע הגבוה בענף זה תורמים בעיקר עסקים המסווגים בענף משנה תכנות מחשבים, ייעוץ בתחום המחשבים ושירותים נלווים אחרים (ענף משנה 620). בהקשר זה נמצא כי אחוז העסקים מהירי הצמיחה בענפי ההיי-טק, הכוללים בין היתר עסקים מענפי המידע והתקשורת (סדר J), כמו גם מענפי התעשייה (סדר C) וענפי השירותים המקצועיים, מדעיים וטכניים (סדר M) בשנים אלה הוא גבוה במיוחד (9.9% בממוצע). לעומתם נמצא כי אחוז העסקים מהירי הצמיחה **הנמוך ביותר** **בממוצע** לשנים אלו נרשם בענפי התעשייה; כרייה וחציבה (סדרים C–B) ובענפי החקלאות, ייעור ודיג (סדר A), 2.7% ו-2.4%, בהתאמה.

**לוח יח. עסקים מהירי צמיחה במשק, לפי ענף כלכלי (סדר)**

**2017–2019**

| **סדר** | **ענף כלכלי** | **2017(t-3=2014) מספרים מוחלטים** | **2017 (t-3=2014)אחוזים** | **2018(t-3=2015) מספרים מוחלטים** | **2018(t-3=2015)אחוזים** | **2019(t-3=2016) מספרים מוחלטים** | **2019(t-3=2016)** **אחוזים** |
| --- | --- | --- | --- | --- | --- | --- | --- |
| **-** | **סך הכל** | 1,894 | 4.2 | 1,924 | 4.2 | 1,833 | 4.0 |
| A | חקלאות, ייעור ודיג | 57 | 3.1 | 42 | 2.3 | 33 | 1.8 |
| B–C | תעשייה; כרייה וחציבה | 141 | 3.1 | 118 | 2.7 | 3 | 2.2 |
| D–E | אספקת חשמל ומים, שירותי ביוב וטיפול בפסולת | 15 | 5.7 | 10 | 3.9 | 2 | 3.5 |
| F | בינוי | 163 | 3.5 | 156 | 3.4 | 155 | 3.5 |
| G | מסחר סיטוני וקמעוני ותיקון כלי רכב מנועיים | 307 | 3.6 | 317 | 3.7 | 278 | 3.3 |
| H | שירותי תחבורה, אחסנה, דואר ובלדרות | 79 | 4.4 | 90 | 4.9 | 88 | 4.7 |
| I | שירותי אירוח ואוכל | 186 | 3.4 | 181 | 3.2 | 172 | 3.0 |
| J | מידע ותקשורת | 193 | 8.5 | 248 | 10.4 | 275 | 11.0 |
| K | שירותים פיננסיים ושירותי ביטוח | 30 | 3.5 | 26 | 3.0 | 27 | 3.2 |
| L | פעילויות בנדל"ן | 15 | 3.4 | 21 | 4.9 | 12 | 2.6 |
| M | שירותים מקצועיים, מדעיים וטכניים | 187 | 4.5 | 207 | 4.9 | 200 | 4.6 |
| N | שירותי ניהול ותמיכה | 150 | 6.2 | 128 | 5.2 | 141 | 5.6 |
| P | חינוך | 137 | 4.8 | 146 | 5.0 | 126 | 4.3 |
| Q | שירותי בריאות, רווחה וסעד | 74 | 3.6 | 76 | 3.7 | 83 | 3.9 |
| R | אמנות, בידור ופנאי | 55 | 4.3 | 48 | 3.7 | 39 | 3.0 |
| S | שירותים אחרים | 91 | 6.1 | 96 | 6.1 | 81 | 5.1 |
| (C,J,M) | מתוכם: ענפי ההיי-טק(1) | 269 | 9.0 | 322 | 10.2 | 347 | 10.5 |

1. ענפי ההיי טק כוללים את תת-הענפים הבאים:
מסדר C (תעשייה) – 2100, 2610, 2621, 2630, 2640, 2651, 2652, 2660, 2670, 2680, 3030.

מסדרJ (מידע ותקשורת) – 6110, 6120, 6130, 6190, 6201, 6202, 6203, 6209, 6311, 6312.

מסדרM (שירותים מקצועיים, מדעיים וטכניים) – 7201, 7210, 7220.

# מונחים, הגדרות והסברים

**עסקים פעילים**

יחידת עסק הוגדרה כפעילה בשנת הלוח (שנה קלנדרית) אם נרשמה עבורה פעילות חיובית בחודש אחד לפחות באותה שנה. פעילות חיובית יכולה להירשם בפדיון חיובי או בתשומות חיוביות, לרבות מספר חיובי של עובדים מועסקים.

**משרות שכיר**

מספר כל מקומות העבודה (במפעלים ובמוסדות) של כלל השכירים במשק.

מספר משרות השכיר של עובדים (קבועים וארעיים) שעבדו באותה שנת לוח לפחות יום אחד (או נעדרו זמנית בתשלום עקב מחלה, חופשה, מילואים וכו'), המופיעות בגיליונות התשלומים של מפעלים או מוסדות.

נכללות משרות שכיר של עובדים ישראלים (המדווחים למוסד לביטוח לאומי בטופסי 102), של עובדים מחוץ לארץ (המדווחות למוסד לביטוח לאומי בטופסי 612) ושל עובדים מהרשות הפלסטינית. אולם אין הוא כולל עצמאים או חברות שאינן מדווחות על שכירים.

משרות שכיר המופיעות בגיליונות התשלומים של יותר ממפעל או מוסד אחד באותו חודש נספרות כמספר הפעמים שהן מופיעות, כך שלמעשה הנתונים מתייחסים למספר משרות השכיר שבעבורן שולם שכר באותו חודש. בעבר נעשה שימוש במונח שכירים.

אם אדם עובד כשכיר בכמה מקומות עבודה, יהיה מספר משרות השכיר שלו כמספר מקומות העבודה שבהם הוא עובד.

**משרות שכיר של עובדים זרים**

מספר משרות השכיר של עובדים מחוץ לארץ, וכן משרות השכיר של עובדים מהרשות הפלסטינית.

**שכר שנתי ממוצע למשרת שכיר**

כל התשלומים ברוטו ששולמו לכל משרות השכיר בשנת הפעילות, כולל שכר יסוד, תוספות יוקר, תוספות ותק, הפרשים בעבור תקופות קודמות, מקדמות, תשלומים בשל שעות נוספות, פרמיות, תגמולים, מענקים ותוספות למיניהם (שוטפים או חד-פעמיים, כגון כוננויות, תורנויות, משכורת "חודש 13", קצובת נסיעה, קצובת הבראה, גמול השכלה, גמול השתלמות ותשלומים בשל אחזקת רכב). השכר ברוטו אינו כולל הוצאות עבודה נוספות וסכומים שהמעסיק משלם לקרנות (כגון קרנות פנסיה או ביטוח עבור שכירים), ותשלומים בגין מס מעסיקים וכד'. השכר ברוטו לשנה מחולק בממוצע השנתי של משרות השכיר לכל מעסיק.

**פתיחות וסגירות של עסקים**

פתיחת עסק מוגדרת בשנת הפעילות שחל בה תאריך הרישום של פתיחת העסק במע"מ. באופן דומה, סגירת עסק מוגדרת בשנת הפעילות שחל בה תאריך הרישום של סיום פעילות העסק במע"מ.

בשל חובת הדיווח של עסקים לשלטונות המע"מ, אפשר לאתר את מועד פתיחתם וסגירתם של העסקים.

גופים כגון מלכ"רים (מוסדות ללא כוונת רווח), מוסדות פיננסיים ומשרדי ממשלה, אינם חייבים בדיווח למע"מ על פי הגדרה. מכאן כי גם אם הם מעסיקים שכירים, גופים אלו אינם נכללים במניין זה. על כן, האוכלוסייה הנכללת במניין הפתיחות והסגירות משתייכת למגזר העסקי בלבד. מעשית, ייתכן שעסק אינו פעיל מאז פתיחתו, ואפילו ייתכן מצב שהעסק לא ייצר שום עסקה עד לסגירתו או לַחֲלופין, הוא ממשיך לדווח על פדיון אפס, למרות היותו מוגדר תיק פתוח במע"מ ופעיל על פי הגדרות רשויות מע"מ. במקביל, עסקים מסוימים עשויים להיות ללא דיווח פעילות עסקית במע"מ בתקופת המניין, אולם אם על פי רשויות המע"מ הם מוגדרים פעילים, הם לא ייחשבו לסגורים בשנת המניין, למרות שייתכן שעסקים אלו הפכו לא פעילים מבחינה עסקית. עם סך הפתיחות נמנו גם עסקים אשר נחשבו סגורים ודווח על חידוש פעילותם.

יש לציין שהדיווח על הפסקת הפעילות העסקית נעשה בדרך כלל באיחור ולעיתים קרובות גם בדיעבד, כך שהגדרת מספר העסקים שנסגרו בתקופת זמן מושפעת מעיתוי המניין. נתונים אמינים ויציבים אפשר להפיק החל מהמחצית השנייה של השנה העוקבת.

**לידות עסקים**

"לידה" של עסק מוגדרת עבור עסקים שנמצאו באוכלוסיית העסקים הפעילים[[18]](#footnote-18) (עסקים עם דיווחי מע"מ או דיווחי הַעֲסָקָה) בשנה t (לדוגמה: שנת 2007t=), אך לא נמצאו באוכלוסייה זו בשנת t-1 (לדוגמה: 2006) ובשנת t-2 (לדוגמה: שנת 2005).

הגדרה זו שונה ומורכבת יותר מהגדרה של פתיחת עסק, והמשתנה העיקרי והמכריע בה הוא העיתוי. הצורך בהגדרות נבדלות (בין פתיחת עסק ללידת עסק) נוצר בשל פער הזמנים בין מועד הרישום ברשויות המס לבין תחילת הפעילות הכלכלית של העסק או הפסקתה בפועל.

לפיכך הוחלט, בהתאם להגדרות של ה- Eurostatוה-,OECD[[19]](#footnote-19) להתייחס ל"הופעתם" או ל"היעלמותם" של **דיווחים כמותיים,** כגון דיווחי העסקת שכירים או נתוני פדיון חיוביים ממע"מ, וזאת כאמצעי לקביעת מועד תחילת פעילות העסק או להפסקתה, קרי ללידה של עסק או לעסק שלא שרד.

**הישרדות עסקים**

עסק שנולד בשנת t ייחשב לשורד בשנת t+1, אם במהלך שנת t+1 היו לו נתונים חיוביים של פדיון או העסקת שכירים. חשוב לציין כי עסק שנולד בשנת t ייחשב ל"שורד" בשנת t+2 רק אם אובחן כי הוא פעיל הן בשנת t+1 והן בשנת t+2.

**מיתות עסקים**

עסקים אלו הם העסקים שנמצאו באוכלוסיית העסקים הפעילים[[20]](#footnote-20) (עסקים שלהם דיווחי מע"מ או דיווחי הַעֲסָקָה) בשנת t (לדוגמה: שנת 2003t=), אך לא נמצאו באוכלוסייה זו בשנת t+1 (לדוגמה: שנת 2004) ובשנת t+2 (לדוגמה: שנת 2005). הגדרה זו אם כן, מתארת מצב הפוך ל"לידות עסקים".

אולם הגדרה זו מורכבת יותר מהגדרה של סגירת עסק, והמשתנה העיקרי והמכריע בה הוא העיתוי. הצורך בהגדרות נבדלות (בין סגירת עסק לעסק שלא שרד) נוצר בשל פער הזמנים בין מועד הרישום ברשויות המס לבין תחילת הפעילות הכלכלית של העסק או הפסקתה בפועל.

לפיכך הוחלט, בהתאם להגדרות של ה- Eurostatוה-OECD,[[21]](#footnote-21) להתייחס ל"הופעתם" או ל"היעלמותם" של **דיווחים כמותיים,** כגון דיווחי העסקת שכירים או נתוני פדיון חיוביים ממע"מ, כאינדיקציה למועד תחילת פעילות העסק או להפסקתה, קרי ללידה של עסק או לעסק שלא שרד.

**אחוז אי-הישרדות של עסקים**

אחוז אי-הישרדות מחושב כהפרש בין מספר העסקים ששרדו בשנה t-1 למספר העסקים ששרדו בשנה t, מתוך העסקים ששרדו בשנה t-1.

**תנועת עסקים**

תנועת עסקים מתייחסת לכמות שנתית של לידות ושל מיתות עסקים, ביחס לכמות העסקים הפעילים באותה השנה.

**ענף כלכלי**

הפעילות העיקרית המבוצעת במקום העבודה.

ענפים כלכליים לדוגמה הם עבודות עפר, סלילת כבישים, בניית גשרים ומסלולי טיסה, שירותי מוניות בשירות מיוחד, סוגים אחרים של תיווך מוניטרי ומרפאות ציבוריות.

הענפים הכלכליים המוצגים בפרסום זה ממוינים על פי הסיווג האחיד של ענפי הכלכלה 2011,[[22]](#footnote-22) ברמה של סדר או ברמה של ענף ראשי.

**עסקים "מהירי צמיחה" (במקור: Businesses High-Growth)**

על פי הגדרת ה-OECD וה-Eurostat אוכלוסיית העסקים "מהירי הצמיחה" בשנה t (לדוגמה שנת 2014) כוללת את כל העסקים שהעסיקו בשנה t-3 (כלומר שנת 2011) 10 משרות שכיר ומעלה, ואשר בשנת t נמצא גידול ממוצע שנתי של יותר מ-20% במספר משרות שכיר (גידול מצטבר של 72.8% במהלך 3 שנים).

אחוז העסקים מהירי הצמיחה הוא היחס שבין אוכלוסייה זו למספר העסקים הפעילים בשנה t המעסיקים יותר מ-10 משרות שכיר.

# שיטות

**משרות שכיר**

**משרות שכיר בעסקים פעילים:** החישוב מתייחס לסך משרות השכיר שהיו לעסק באותה שנה מחולק במספר חודשי הפעילות (בשונה מפרסומים קודמים שבהם החישוב היה לפי סך המשרות חלקי 12 חודשים).

**משרות שכיר בעסקים שנולדו ומיתות עסקים:** החישוב מתייחס לסך משרות השכיר שהיו לעסק באותה שנה, מחולק במספר חודשי הפעילות שבהם הייתה הַעֲסָקָה, בהתאם להנחיות ה‑OECD.

**הבהרה בנושא משרות שכיר של עובדים זרים:** הנתון מתייחס למספר המשרות של עובדים מחוץ לארץ, וכן למשרות של עובדים מאזורי יהודה והשומרון וחבל עזה (שאינם רשומים במרשם האוכלוסין של ישראל). עד סוף שנת 2003 קיבלו עובדים אלה את שכרם ממינהל התשלומים של שירות התעסוקה, אך משנת 2004 עובדים אלה מקבלים את שכרם באמצעות המעסיק, לפי חוק עובדים זרים. יש לציין כי נתוני משרות שכיר אלה באים לידי ביטוי בפרסום זה בלוחות המציגים מספר עסקים, מספר משרות שכיר ושכר ממוצע למשרות שכיר של זרים, והם מרוכזים בענף שירותי תעסוקה (ענף ראשי 78), כפי שדווחו על ידי המוסד לביטוח לאומי.

מלבד אוכלוסייה זו, משנת 2005 נכללת בהגדרה של עובדים זרים, על פי תיקון לחוק ביטוח לאומי בנוגע ל"ביטוח עובד זר המועסק באזור",[[23]](#footnote-23) אוכלוסייה נוספת הכוללת עובדים זרים המועסקים מעבר לגבולות ה"קו הירוק", ביישובים ישראליים או באתרים צבאיים בלבד.

**עסקים שנולדו לעומת מיתות עסקים**

מבחינה מתודולוגית, איתור של עסקים שנולדו ושל ומיתות עסקים כולל בדיקת הימצאותם של דיווחים כמותיים **בשנתיים שלפני** הלידה הפוטנציאלית **ובשנתיים שלאחר** אי-ההישרדות הפוטנציאלית.

כיוון שמרשם העסקים בישראל הוקם בשנת 2003, לא ניתן היה לחשב לידות עבור שנים שקדמו לשנת 2005. לגבי מיתות עסקים, לא ניתן היה לחשב את מספרם מעבר לשנת 2017, הואיל ועד למועד פרסום זה לא קיימים נתונים סופיים לשנת 2020.

מן האמור לעיל משתמע כי השנים שעבורן אפשר היה לחשב נתונים דמוגרפיים מלאים, הכוללים גם עסקים שנולדו וגם מיתות עסקים, הן 2005 עד 2017.

בהתאם להגדרות של ה‑ Eurostatוה-OECD, חישוב קבוצות גודל של מעסיקים **בעסקים שנולדו ומיתות עסקים** נעשה לפי חלוקת סך השכירים על פי חודשי פעילות, ולא לפי חלוקה ב-12 חודשים.

**מרשם העסקים**

**אוכלוסיית העסקים – במרשם העסקים**

אוכלוסיית העסקים המצויים במרשם העסקים כוללת את כל היחידות הכלכליות הרשומות והחייבות דיווח למוסד לביטוח לאומי או לרשויות המע"מ. לפיכך המרשם כולל מידע על גופים עסקיים המוגדרים כחייבי מע"מ: חברות, עצמאים, שותפויות או מעסיקים החייבים דיווח למוסד לביטוח לאומי ובכללם מוסדות ללא כוונת רווח, מוסדות ממשלה ורשויות מקומיות או בנקים וחברות ביטוח שאינם חייבים במע"מ אך מעסיקים עובדים.

חוק מע"מ מחייב שותפות רשומה להירשם כעוסק מע"מ. בנוסף החוק מאפשר גם לקבוצת עוסקי מע"מ שאינם שותפות רשומה לדווח כעוסק מע"מ המוגדר "שותפות מע"מ/איחוד עוסקים". על פי נתוני מע"מ קיימות כ-26,000 שותפויות מע"מ/איחודי עוסקים פעילים מדי שנה, המייצגות כ‑100,000 עוסקי מע"מ.

במניית מספר העסקים הפעילים לשנה מסוימת, שותפות מע"מ נחשבת לעסק יחיד, אם לכל אחד מעוסקי המע"מ השותפים לא נמדדת פעילות כלכלית נפרדת (נתוני פדיון ותשומות ממע"מ או העסקה מביטוח לאומי).

בפרסום זה לא נכללים עסקים הפטורים ממע"מ (עוסקים פטורים/זעירים).

**נתוני מרשם העסקים**

אוכלוסיית עוסקי המע"מ מתעדכנת במרשם העסקים מדי חודש, ואילו אוכלוסיית המעסיקים הפעילים מתעדכנת באופן מלא בדרך כלל פעמיים בשנה. הנתונים הכמותיים המצויים ביחידות מרשם העסקים ברמה חודשית הם: פדיון חייב, פדיון לא חייב (פדיון אפס) או תשומות, סך משרות שכיר ושכר.

נתוני מחזור מס הכנסה שנתיים מוזנים למרשם העסקים מדי שנה (בעיכוב של כשנתיים).

מכל מקור מתקבלים נתונים המתעדים את תאריכי הרישום ופתיחת הרשומות ברשויות המס, תאריכי פעילות, כתובות, סוג העסק ותיאורי פעילות לחלק מן היחידות. באמצעות נתונים אלו אפשר להתחקות אחר פעילות של עסק ומשך תקופת פעילותו. כמו כן אפשר לזהות קבוצות עסקים (עצמאים, חברות, מלכ"רים וכד') ולהפריד ביניהן על פי מפתחות הזיהוי שניתנו להן על ידי המקורות המינהליים.

קובץ מע"מ מכיל את כל עוסקי המע"מ במשק הישראלי המוגדרים פעילים והמחויבים בתשלום בגין עסקאות ב-12 החודשים האחרונים, על פי חוק המע"מ.

במקביל המרשם מוזן מקובץ המעסיקים הפעילים והחייבים בביטוח ובדיווח למוסד לביטוח לאומי ב‑25 החודשים האחרונים.

לקבצים אלו נערכת הקבלה על פי מפתחות זהים לצורך קבלת רשומה המכילה נתוני עסק ממע"מ בצירוף נתוני הַעֲסָקָה.

הפקת לוח שנתי מהמרשם לשנה מסוימת אפשרית במהלך חודש מאי בשנה שלאחריה, וזאת לאחר השלמת עדכון הנתונים השנתיים במרשם העסקים.

1. בפרסומים הקודמים מופיע כ"עסקים שלא שרדו". [↑](#footnote-ref-1)
2. בהתאם לסיווג האחיד של ענפי הכלכלה, 2011. ראו: הלשכה המרכזית לסטטיסטיקה (2012). *הסיווג האחיד של ענפי הכלכלה 2011*. פרסום טכני מס' 80. ירושלים: המחבר. [↑](#footnote-ref-2)
3. Eurostat-OECD (2007). *Eurostat-OECD Manual on Business Demography* *Statistics*. European Commission – ISBN 978-92-79-04726-8, Cat. Number: KS-RA-07-010-EN-N, ISSN 1977-0375. [↑](#footnote-ref-3)
4. הסבר מפורט על [המעבר לסיווג האחיד של ענפי הכלכלה 2011](https://www.cbs.gov.il/he/mediarelease/Pages/2012/%D7%A4%D7%A8%D7%A1%D7%95%D7%9D-%D7%97%D7%93%D7%A9-%D7%94%D7%A1%D7%99%D7%95%D7%95%D7%92-%D7%94%D7%90%D7%97%D7%99%D7%93-%D7%A9%D7%9C-%D7%A2%D7%A0%D7%A4%D7%99-%D7%9B%D7%9C%D7%9B%D7%9C%D7%94-2011.aspx) מופיע בהודעה לתקשורת שהתפרסמה באתר הלמ"ס בתאריך 7 בנובמבר 2012. [↑](#footnote-ref-4)
5. ראו: הלשכה המרכזית לסטטיסטיקה (2013). [דמוגרפיה של עסקים – מקבץ נתונים סטטיסטיים ממרשם העסקים 2003–2011](https://www.cbs.gov.il/he/publications/Pages/2013/%D7%93%D7%9E%D7%95%D7%92%D7%A8%D7%A4%D7%99%D7%94-%D7%A9%D7%9C-%D7%A2%D7%A1%D7%A7%D7%99%D7%9D-%D7%9E%D7%A7%D7%91%D7%A5-%D7%A0%D7%AA%D7%95%D7%A0%D7%99%D7%9D-%D7%A1%D7%98%D7%98%D7%99%D7%A1%D7%98%D7%99%D7%99%D7%9D-%D7%9E%D7%9E%D7%A8%D7%A9%D7%9D-%D7%94%D7%A2%D7%A1%D7%A7%D7%99%D7%9D-2011-2003.aspx). פרסום מספר 1541. ירושלים: המחבר. [↑](#footnote-ref-5)
6. [OECD](http://www.oecd.org/) – (Organisation for Economic Co-operation and Development), הארגון לשיתוף פעולה ופיתוח כלכלי. [↑](#footnote-ref-6)
7. היות שמספר חודשי הפעילות החל להישמר במערכות העיבוד של מרשם העסקים משנת 2007 ואילך, אפשר לחשב "ממוצע אמיתי" רק משנה זו ואילך. עקב כך ייתכנו שינויים בנתון זה לעומת פרסומים קודמים. [↑](#footnote-ref-7)
8. היות שמספר חודשי הפעילות החל להישמר במערכות העיבוד של מרשם העסקים משנת 2007 ואילך, אפשר לחשב "ממוצע אמיתי" רק משנה זו ואילך. עקב כך ייתכנו שינויים בנתון זה לעומת פרסומים קודמים. [↑](#footnote-ref-8)
9. כדי לעמוד על ההבדל שבין פתיחות וסגירות לבין לידות ומיתות עסקים, ראו ערכים מתאימים בפרק ההגדרות. [↑](#footnote-ref-9)
10. [ההודעה האחרונה לתקשורת שהתפרסמה בנושא](https://www.cbs.gov.il/he/mediarelease/Pages/2020/%D7%93%D7%9E%D7%95%D7%92%D7%A8%D7%A4%D7%99%D7%94-%D7%A9%D7%9C-%D7%A2%D7%A1%D7%A7%D7%99%D7%9D-%D7%A9%D7%A8%D7%99%D7%93%D7%95%D7%AA-%D7%95%D7%AA%D7%A0%D7%95%D7%A2%D7%95%D7%AA-%D7%A9%D7%9C-%D7%A2%D7%A1%D7%A7%D7%99%D7%9D-2019-2017.aspx), בתאריך 21.7.2020 באתר הלשכה המרכזית לסטטיסטיקה. [↑](#footnote-ref-10)
11. למעט ענפים 83–84 (מינהל מקומי, ציבורי וביטחון וביטוח לאומי), 97–98 (משקי בית כמעסיקים) ו-99 (ארגונים וגופים חוץ-מדינתיים), אשר עבורם לא חושבו נתונים על לידות עסקים ועל מיתות עסקים, בהתאם להגדרות ה-Eurostat וה-OECD. [↑](#footnote-ref-11)
12. תנועת עסקים מוגדרת ככמות השנתית של סך העסקים שנולדו ומיתות עסקים, מתוך מספר העסקים הפעילים באותה שנה. [↑](#footnote-ref-12)
13. השיוך הגאוגרפי של עסק מתבסס על כתובת העסק כפי שמדווחת לרשויות המס.

במניין העסקים לא נכללים סניפים של רשתות (למעט זכיינים) אשר אינם מדווחים בנפרד לרשויות המס. כמו כן, משרות השכיר משויכות כולן לכתובת העסק בביטוח הלאומי, ואינן מתפלגות על פי כתובת הסניפים של העסק. [↑](#footnote-ref-13)
14. ראו פרק "מונחים, הגדרות והסברים" על ההבדלים שבין פתיחות עסקים לבין עסקים שנולדו לבין סגירות עסקים לבין מיתות עסקים. [↑](#footnote-ref-14)
15. נתוני הישרדות נוספים של עסקים שנולדו בשנים 2011–2018 אפשר למצוא בפרק הלוחות. [↑](#footnote-ref-15)
16. כל הנתונים משנת 2011 ואילך מתבססים על הסיווג האחיד של ענפי הכלכלה 2011. עבור השנים שקדמו לשנה זו נקבע לכל עסק ענף כלכלי מחדש, על פי מפתח מעבר, וייתכן כי יימצאו אי-דיוקים בהתאמה. [↑](#footnote-ref-16)
17. הנתונים נלקחו מתוך: "[*Business Demography, UK: 2019*](https://www.ons.gov.uk/businessindustryandtrade/business/activitysizeandlocation/bulletins/businessdemography/2019)*"* של ה-Office for National .Statistics [↑](#footnote-ref-17)
18. למעט ענפים 83–84 (מינהל מקומי, ציבורי וביטחון וביטוח לאומי), 97–98 (משקי בית כמעסיקים) ו-99 (ארגונים וגופים חוץ-מדינתיים), אשר עבורם לא חושבו לידות של עסקים, בהתאם להגדרות ה-Eurostat וה-OECD. [↑](#footnote-ref-18)
19. European Eurostat-OECD *Manual on Business Demography Statistics Communities/OECD (2007).* [↑](#footnote-ref-19)
20. למעט ענפים 83–84 (מינהל מקומי, ציבורי וביטחון וביטוח לאומי), 97–98 (משקי בית כמעסיקים) ו-99 (ארגונים וגופים חוץ-מדינתיים), אשר עבורם לא חושבו לידות של עסקים, בהתאם להגדרות ה-Eurostat וה-OECD. [↑](#footnote-ref-20)
21. European Communities/OECD (2007). *Eurostat-OECD Manual on Business Demography Statistics.* [↑](#footnote-ref-21)
22. הלשכה המרכזית לסטטיסטיקה (2012). *הסיווג האחיד של ענפי הכלכלה 2011*. פרסום טכני מס' 80. ירושלים: המחבר. [↑](#footnote-ref-22)
23. תיקון 81 לחוק הביטוח הלאומי, סעיף 378א'. מתוך אתר [הביטוח הלאומי](http://www.btl.gov.il/). [↑](#footnote-ref-23)